സ്ത്രീകളിലെ ഹൃദയാഘാത ലക്ഷണങ്ങള് ഹൃദയാഘാതത്തിന്റെ ലക്ഷണങ്ങള് നെഞ്ചുവേദനയോ അല്ലെങ്കില് ഇടതുകൈയില് അനുഭവപ്പെടുന്ന വേദനയോ ആണെന്നാണ് പലരുടെയും ധാരണ. എന്നാല് ഹൃദയാഘാതം ഉണ്ടാകുമ്ബോള്, നിങ്ങള് സിനിമകളില് കാണുന്നതു പോലുള്ള ലക്ഷണങ്ങള് ഒന്നും തന്നെ ചിലപ്പോള് ഉണ്ടാകണമെന്നില്ല. എല്ലാ രോഗികള്ക്കും ലക്ഷണങ്ങള് ഒരുപോലെ ആകണമെന്നുമില്ല. പുരുഷന്മാരേക്കാള് സ്ത്രീകള്ക്ക് വ്യത്യസ്ത രീതിയിലുള്ള ഹൃദയാഘാത ലക്ഷണങ്ങളുണ്ടാകാമെന്നാണ് ചില ഗവേഷണങ്ങളിലെ കണ്ടെത്തല്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഹൃദയാഘാതം ഉണ്ടാകുന്ന മിക്ക കേസുകളിലും, യഥാര്ത്ഥ ഹൃദയസ്തംഭനത്തിന് ആഴ്ചകള്ക്ക് മുമ്ബ് തന്നെ രോഗികളില് ഇത്തരം ലക്ഷണങ്ങള് കാണിച്ചു തുടങ്ങുമെന്നാണ് പഠന റിപ്പോര്ട്ട്. ഹൃദയാഘാതത്തിന് ആഴ്ചകള്ക്ക് മുമ്ബുതന്നെ ഉണ്ടാകുന്ന ഇത്തരം ചില ലക്ഷണങ്ങള് എന്തൊക്കെയാണെന്ന് നോക്കാം. 2003ല് എഎച്ച്എ ഹൃദയാഘാതത്തെ അതിജീവിച്ച അഞ്ഞൂറിലധികം സ്ത്രീകളില് ഒരു സര്വേ നടത്തി. തുടര്ന്ന്, സര്വേ ഫലങ്ങള് സര്ക്കുലേഷന് ജേണലില് പ്രസിദ്ധീകരിക്കുകയും ചെയ്തു. ഹൃദയാഘാതത്തിന് മുമ്ബ് ഒരു മാസത്തിനുള്ളില് ശാരീരികമായ അസ്വസ്ഥതകള് അനുഭവപ്പെടുന്നുവെന്ന് പറഞ്ഞ 95 ശതമാനം ആള്ക്കാരിലും, ഏറ്റവും കൂടുതലായി ഉണ്ടായിരുന്നത് കാരണം വിശദീകരിക്കാനാകാത്ത ക്ഷീണമായിരുന്നു. ഗവേഷണ റിപ്പോര്ട്ടുകളനുസരിച്ച്, ഹൃദയാഘാതത്തിന് തൊട്ടുമുമ്ബുള്ള ആഴ്ചകളില് 71 ശതമാനം സ്ത്രീകളും യാതൊരു കാരണവുമില്ലാതെ തളര്ച്ച അനുഭവിച്ചിരുന്നതായും റിപ്പോര്ട്ടുകള് വ്യക്തമാക്കുന്നു. നിങ്ങള്ക്ക് സാധാരണ രീതിയില് ഉറങ്ങാന് കഴിയുന്നില്ലെങ്കില്, അത് ആശങ്കയ്ക്ക് കാരണമാകുന്ന ഒന്നാണ്. ഹൃദയാഘാതത്തെ അതിജീവിച്ച 48 ശതമാനം സ്ത്രീകളും ഹൃദയാഘാതത്തിന് ഒരു മാസം മുമ്ബുതന്നെ ഉറക്കം തടസ്സപ്പെട്ടിരുന്നതായി എഎച്ച്എ നടത്തിയ സര്വേയില് അഭിപ്രായപ്പെട്ടു. ഹൃദയാഘാതമുണ്ടായാല് സ്ത്രീകള്ക്ക് ശ്വാസതടസ്സം അനുഭവപ്പെടാനുള്ള സാധ്യതയാണ് മറ്റേതൊരു ലക്ഷണത്തേക്കാളും കൂടുതലായി കാണപ്പെടുന്നത്. അതുകൊണ്ട് നെഞ്ചുവേദനയോടു കൂടിയോ അല്ലാതെയോ നിങ്ങള്ക്ക് ശ്വാസതടസ്സം അനുഭവപ്പെടുന്നുണ്ടെങ്കില് നിങ്ങള് ഉടന് ആശുപത്രിയില് പോകണമെന്ന് എഎച്ച്എ പറയുന്നു. ആസിഡ് റിഫ്ലക്സ് അല്ലെങ്കില് ഇന്ഫ്ലുവന്സ പോലുള്ള ജീവന് അത്രത്തോളം ഭീഷണിയുണ്ടാകാത്ത സാഹചര്യങ്ങളിലും സ്ത്രീകളില് ഹൃദയാഘാത ലക്ഷണങ്ങള് പോലുള്ള ലക്ഷണങ്ങള് ഉണ്ടാകാറുണ്ട്. നല്ല തണുപ്പ് കാലത്ത് പോലും നന്നായി വിയര്ക്കുന്നത് ഹൃദയാഘാതത്തിന്റെ മറ്റൊരു ലക്ഷണമായി വിദഗ്ധര് കാണുന്നുണ്ട്. നിങ്ങളുടെ ധമനികള് ബ്ലോക്കാകുമ്ബോള്, രക്തം പമ്ബ് ചെയ്യുന്നതിന് നിങ്ങളുടെ ഹൃദയത്തിന് കൂടുതല് ഊര്ജ്ജം ആവശ്യമായി വരുന്നു. ഈ അദ്ധ്വാനത്തിനിടയില് വിയര്പ്പിലൂടെ ശരീരം നിങ്ങളുടെ ശരീരത്തിന്റെ താപനില കുറയ്ക്കാന് ശ്രമിക്കുന്നു. ഇതാണ് നിങ്ങളുടെ ശരീരം അസാധാരണമായ രീതിയില് വിയര്ക്കുന്നതിനു കാരണം. പലപ്പോഴും സ്ത്രീകളുടെ ശരീരം രാത്രി വിയര്ക്കുന്നത് ആര്ത്തവവിരാമത്തിന്റെ ലക്ഷണമായി കണക്കാക്കാറുണ്ട്. രാത്രികാലങ്ങളില് സ്ത്രീകളുടെ ശരീരം വിയര്ക്കുന്നത് ഹൃദയാഘാതം മൂലവുമാകാം എന്നാണ് പുതിയ പഠനങ്ങള് തെളിയിക്കുന്നത്. ഹൃദയസംബന്ധമായ പ്രശ്നങ്ങളെപ്പറ്റി ശരീരം നിങ്ങള്ക്കു നല്കുന്ന ഒരു സൂചനയായിരിക്കാമിത്. Also read വൃക്കരോഗങ്ങള് അലട്ടുന്നുവോ ? പരിഹാരം ഇതാ . ഉലുവ വെള്ളം കുടിച്ചാലുള്ള ആരോഗ്യഗുണങ്ങള് അറിയാം. മലബന്ധം അലട്ടുന്നുണ്ടോ? എങ്കില് ഈ കാര്യങ്ങള് ശ്രദ്ധിക്കു നിങ്ങള്ക്ക് ഈ ലക്ഷണങ്ങളില് എന്തെങ്കിലും ഉണ്ടാകുന്നെങ്കില്, ഉടന് തന്നെ നിങ്ങളുടെ ഡോക്ടറെ സമീപിപിക്കുകയും ആവശ്യമായ ചികിത്സാ നടപടികള് കൈക്കൊള്ളുകയും വേണം. ഈ ലക്ഷണങ്ങള് ഗുരുതരാവസ്ഥയില് എത്തുന്നതുവരെ കാത്തിരിക്കരുത്.